section_heading: Kontekst
paragraph_text: 1996. godine počeli su nemiri na Kosovu, koji su se ubrzo pretvorili u oružane incidente organizirane od strane Oslobodilačke vojske Kosova. Jugoslavenske snage sigurnosti poslane su na Kosovo kako bi skršili otpor OVK, no njihove operacije često su završavale spaljivanjima sela etničkih Albanaca i masakrima nad stanovništvom. S druge strane granice, u susjednoj Albaniji, dogodila se u prvoj polovici 1997. godine pobuna protiv vlasti, zbog čega su opljačkana vojna skladišta. Rezultat toga bio je da se OVK relativno lako domogla većih količina lakog pješačkog naoružanja. Također, kosovski Albanci uspjeli su skrenuti pozornost međunarodne javnosti na svoju borbu, pa je početkom 1999 godine, nakon Pokolja u selu Račak izvršenog od snaga sigurnosti SRJ, NATO krenuo u Bombardiranje Savezne Republike Jugoslavije. Do proljeća 1999. godine, jugoslavenske vojno-policijske operacije na Kosovu rezultirale su protjerivanjem većeg djela snaga OVK s Kosova, prema susjednoj Makedoniju i Albaniji, dok je na samom Kosovu ostalo nekoliko enklava pod kontrolom OVK, koje su nastavile pružati otpor jugoslavenskim snagama.<ref> Ostatak OVK počeo se konsolidirati na albansko-kosovskoj granici, gdje su u sela s albanske strane također pristizali valovi izbjeglica s Kosova.<ref>